RAPORT. România, cele mai drastice măsuri și cea mai lungă perioadă de restricții din UE.
S-au împlinit 6 luni de urgență și alertă în România. Un raport al Avocatului Poporului arată că au fost luate cele mai drastice măsuri din UE. România înregistrează cea mai lungă perioadă de restricții dintre statele membre UE.
Se fac șase luni de când viața ta s-a schimbat. După două luni de urgență, România a trecut la jumătatea lunii mai la starea de alertă, care va continua cel puțin până pe 14 octombrie.Avocatul Poporului, Renate Weber, arată că în țară noastră au fost luate cele mai drastice măsuri. Am avut cea mai lungă perioadă de restricții dintre țările membre ale UE și am aplicat cele mai multe amenzi.Avocatul Poporului spune că România "este singura țară din UE în care au fost internate obligatoriu, atât pe perioada stării de urgență cât și pe perioada stării de alertă toate persoanele infectate, chiar dacă nu au prezentat simptome".Drepturi fundamentale afectate sau restricționate de România.